OpenLLM-France/wikimedia huggingface dataset:
# Scardinius scardafa

Scardinius scardafa és una espècie de peix cipriniforme de la família dels ciprínids que es troba a Itàlia, Dalmàcia, Albània, Sèrbia i Montenegro.

## Referències

* ↑ Bonaparte C. L. 1837. Iconografia della fauna italica per le quattro classi degli animali vertebrati. Vol. III. Pesci. Roma. Iconografia, v. 3. Fasc. 19-21, puntata 94-103, 105-109.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1997. European freshwater fishes. Biologia 52, Suppl. 5:1-271.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Inflamabilitat

La inflamabilitat és la facilitat que té una substància per encendre's, causant un foc o combustió. Els materials que s'inflamen a temperatures fàcilment assolibles es consideren inflamables, encara que reben definicions específiques depenent de la temperatura requerida. El punt d'inflamabilitat és la característica important. Una substància volàtil pot tenir una pressió de vapor suficient per formar mescles inflamables (o fins i tot explosives) amb l'aire a temperatures tan baixes com –10 °C, llavors la ignició pot ocórrer fins i tot sense contacte directe. Alguns exemples de líquids inflamables són: gasolina, etanol i acetona.

## Referències

* ↑ «edu365.cat - Laboratori virtual: perillositat dels productes químics». Arxivat de l'original el 2018-06-03. [Consulta: 30 setembre 2018].
# Derby Sketching Club

El Derby Sketching Club és un club de membres que actualment es troben a Littleover, Derby, Anglaterra. Va ser fundat el 1887, i les trobades tenen lloc cinc cops per setmana; als membres se'ls proporcionen facilitatas per tal que puguin compartir el seu interès en la pintura i els esbossos: és un lloc per compartir art. Els primers membres incloïen F Booty, Alfred John Keene, William Swindell, George Thompson, Charles Terry i Frank Timms.

## Història

El 1887, un grup de joves es va reunir al County hotel a Derby i fundaren el Derby Sketching Club amb l'objectiu de proporcionar un lloc on tant ells com d'altres poguessin treballar i compartir els seus interessos per la pintura i els esbossos; en definitiva, un lloc per compartir el seu art. Van determinar una quota anual de dos xílings i sis penics. La primera exhibició de les seves obres va tenir lloc el gener de 1889 a les Athenaeum Rooms.
El 1992 es va formar el Derby Ladies Art Group (Grup d'art de les dones de Derby); l'any 1951 va ser el primer cop que els dos grups van fer una exposició conjunta, al Festival de la Gran Bretanya. Es van fusionar el 1966.
El col·leccionista d'art Alfred E. Goodey va acumular les obres dels membres del Derby Sketching i durant els anys 40 va cedir la seva col·lecció al Derby Museum and Art Gallery.

## Activitats actuals

Actualment hi ha sessions regulars pels membres on fan pintura i retrats. Es conviden conferenciants, s'acullen exposicions i els membres usen el lloc web del Club per mostrar els seus treballs al públic.

## Altres membres

D'altres membres notables foren Ernest Townsend, R W Bardill, Harold Gresley i J P Wale.

## Referències

* ↑ Allard, Sarah; Nicola Rippon. Goodey's Derby p. 12. Breedon Books, 2003, p. 157. ISBN 1 85983 379 9.

## Enllaços externs

* Derby Sketching Club - Lloc web oficial
# La Coromina (Vilada)

La Coromina és una masia ubicada al terme municipal de Vilada, al Berguedà que ha estat inventariada al mapa de patrimoni de la Generalitat de Catalunya amb el número IPAC-3725. Té un ús agropecuari i està en bon estat de conservació.

## Situació geogràfica

La Coromina està situat al camí que va de Vilada al Castell de Roset.

## Descripció i característiques

La Coromina és una masia d'estructura clàssica coberta a dues vessants i amb el carener perpendicular a la façana de migdia. Els murs estan fets amb maçoneria irregular i la porta, amb llinda monolítica, ocupa el centre de la masia. Les finestres amb llindes de fusta, són petites i quadrades, i les trobem al segon pis. Sobre la porta central hi ha un gran arc de mig punt adovellat amb la pedra col·locada a plec de llibre.

## Història

La Coromina està situat dins el terme parroquial de Sant Joan de Vilada, a la Vall de Roset, la masia fou construïda a finals del segle xvii o començaments del xviii.

## Referències

* 1 2 3 «la Coromina». Fitxes de patrimoni. Generalitat de Catalunya. [Consulta: 30 setembre 2015].

## Vegeu també

* Llista de monuments del Berguedà
# Infinity Fabric

Infinity Fabric es un superset de la tecnologia HyperTransport d'AMD. Es va anunciar l'any 2016 amb la finalitat d'interconnectar les CPUs amb les GPUs. Aquesta tecnologia permet escalar des de 30GB/s fins 512GB/s gràcies a la seva increïble modularitat. La idea principal és que el Infinity Fabric és agnòstic pel que fa a topologies i es pot implementar com una xarxa mesh. Això ha permès que pugui aprofitar completament l'ample de banda de la DRAM dels SoC o GPUs. D'alguna forma s'ha convertit en molt més que únicament HyperTransport; s'h convertit en un dels nous blocs de construcció fonamentals de les noves arquitectures d'AMD(Zen).
Scalable Data FabricAquesta tecnologia està dividida principalment en dos parts; (SDF) i Scalable Control Fabric(SCF). Pel que fa a la primera es refereix a l'escalabilitat en termes de nombre de nuclis, CPUs, etc. La segona fa referència a un concepte lleugerament més nou; És una aproximació a més alt nivell de la primera, utilitzant, per exemple, machine learning integrat en el disseny del processador per tal de millorar-lo en tasques recurrents.

## Referències

* ↑ Pirzada, Usman. «AMD's Infinity Fabric Detailed - The Innovative, Real-World Implementation of The Company's 'Perfect Lego' Philosophy» (en anglès americà), 16-01-2017. [Consulta: 27 desembre 2019].
* ↑ «Infinity Fabric (IF) - AMD - WikiChip» (en anglès). [Consulta: 27 desembre 2019].
# Derby Stallion 64

Derby Stallion 64 (ダービースタリオン64) és un videojoc de curses a cavall per la Nintendo 64. Va ser llançat només al Japó el 2001. Està basat en el joc de Sega Saturn del 1999 anomenat tan sols Derby Stallion, que tenia el mateix sistema de joc.

## Enllaços externs

* (anglès) El videojoc a Arxivat 2007-06-13 a Wayback Machine. MobyGames (Sega Saturn)
# Urani natural

El terme urani natural (UN, o NU segons les sigles en anglès) es refereix a l'urani que té la mateixa proporció isotòpica que la de la naturalesa. Conté un 0,7 % d'urani 235, un 99,3% d'urani 238 i una traça d'urani 234 (0,0055%). En termes de quantitat de radioactivitat, aproximadament un 2,2 % prové de l'urani 235, un 48,6 % de l'urani 238 i un 49,2 % de l'urani 234.
L'urani natural es pot utilitzar com a combustible de reactors de baixa i alta potència. Històricament, els reactors moderats per grafit i per aigua pesant utilitzaven com a combustible l'urani natural en les formes ceràmiques del metall pur (U) o diòxid d'urani (UO₂). Tanmateix, les proves experimentals dutes a terme amb el triòxid d'urani (UO₃) i l'octaòxid de triurani (U₃O₈) resulten prometedores.
El percentatge del 0,72 % d'urani 235 no és suficient per produir una reacció en cadena autosostinguda en reactors d'aigua lleugera o en armes nuclears; aquestes aplicacions necessiten urani enriquit. Les armes nuclears prenen una concentració del 90% d'urani 235, i els reactors d'aigua lleugera requereixen una concentració d'urani 235 del voltant del 3%. L'urani natural no enriquit és un combustible apropiat per un reactor d'aigua pesant, com un reactor CANDU. D'altra banda, l'urani empobrit no conté urani 235.
Durant el Projecte Manhattan s'utilitzà el nom tuballoy per referir-se a l'urani natural en la condició refinada; aquest terme encara s'utilitza ocasionalment. L'urani també s'anomenà x-metal (metall x) durant la Segona Guerra Mundial.

## Referències

* ↑ «Design Parameters for a Natural Uranium UO3- or U3O8-Fueled Nuclear Reactor». Oak Ridge National Laboratory.
* ↑ Loveland, W.; Morrissey, D.J.; Seaborg, G.T.. «Chapter 16 Nuclear Reactor Chemistry». A: Modern Nuclear Chemistry, 2006 [Consulta: 20 novembre 2013].

## Bibliografia

* Design Parameters for a Natural Uranium Fueled Nuclear Reactor, C. M. Hopper et al., ORNL/TM-2002/240, novembre de 2002 (en anglès).

## Vegeu també

* Urani
* Urani enriquit
* Urani empobrit

## Enllaços externs

* The evolution of CANDU fuel cycles (anglès)
# Morentin

Morentin és un municipi de Navarra, a la comarca d'Estella Oriental, dins la merindad d'Estella. Es troba entre les municipis d'Aberin, Dicastillo i Oteiza.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 120 | 111 | 137 | 128 | 149 | 142 | 155 | 164 | 157 | 167 | 156 |
| Fonts: Morentin i Institut d'Estadística de Navarra |||||||||||
# Peter De Clercq

Peter De Clercq (Oudenaarde, 2 de juliol de 1966) és un ciclista belga, ja retirat, que fou professional entre 1988 i 1996. En el seu palmarès destaca una etapa del Tour de França de 1992 i la Nokere Koerse de 1994.

## Palmarès

* 1987
** 1r al Circuit d'Hainaut
** 1r a la Internationale Wielertrofee Jong Maar Moedig
* 1989
** 1r a Heusden Limburg
** Vencedor d'una etapa al Critèrium del Dauphiné Libéré
** Vencedor d'una etapa al Tour del Mediterrani
** Vencedor d'una etapa al Tour de la CEE
* 1990
** 1r al Gran Premi de la vila de Zottegem
* 1992
** 1r a A Travers le Morbihan
** 1r al Tour d'Armòrica
** Vencedor d'una etapa al Tour de França
** Vencedor d'una etapa de la Volta a Galícia
* 1993
** Vencedor d'una etapa del Tour of Britain
* 1994
** 1r a A Travers le Morbihan
** 1r a Nokere Koerse
** 1r al Circuit des frontières
** Vencedor d'una etapa de la Ruta del Sud
* 1995
** 1r al Gran Premi de Rennes

### Resultats al Tour de França

* 1990. 137è de la classificació general
* 1991. 137è de la classificació general
* 1992. 123è de la classificació general. Vencedor d'una etapa
* 1993. 132è de la classificació general
* 1994. 182è de la classificació general
* 1995. Fora de control (9a etapa)

## Referències

* ↑ «DE CLERCQ Peter». [Consulta: 29 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Peter DE CLERCQ» (en italià). [Consulta: 29 novembre 2022].

## Enllaços externs

* Fitxa de Peter de Clercq a sitiodeciclismo.net
# Kirchlengern

Kirchlengern és un municipi del districte de Herford, a l'estat de Rin del Nord-Westfàlia, a Alemanya.
És regat per l'Else, i es troba a uns 10 km al nord de Herford. Kirchlengern és regat per l'Else, i es troba a uns 10 km al nord de Herford.

## Municipis veïns

* Hüllhorst
* Löhne
* Hiddenhausen
* Bünde

## Nuclis

| Nucli | Habitants (31 des. 2009) | Superfície (km²) | Denistat (hab/km²) | Nuclis de Kirchlengern |
| Häver | 1.863 | 5,06 | 368 | Nuclis de Kirchlengern |
| Kirchlengern | 5.956 | 9,51 | 626 | Nuclis de Kirchlengern |
| Klosterbauerschaft | 2.482 | 7,28 | 341 | Nuclis de Kirchlengern |
| Quernheim | 1.548 | 3,86 | 401 | Nuclis de Kirchlengern |
| Rehmerloh | 195 | 3,03 | 64 | Nuclis de Kirchlengern |
| Stift Quernheim | 1.595 | 1,61 | 991 | Nuclis de Kirchlengern |
| Südlengern | 3.120 | 3,43 | 910 | Nuclis de Kirchlengern |

## Referències

* ↑ «Internetpräsenz der Gemeinde Kirchlengern, Zahlen Daten Fakten». Arxivat de l'original el 2013-12-19. [Consulta: 13 desembre 2013].
# Santa Eulalia del Campo

Santa Eulalia o Santa Eulalia del Campo és un municipi d'Aragó a la província de Terol i a la comarca de la Comunitat de Terol.
# Inguixi

Inguixi (en rus: Ингиши) és un poble del Daguestan, a Rússia, que el 2019 tenia 880 habitants. Pertany al districte rural de Mekhelta.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Dieter Salevsky

Dieter Salevsky (Drebach, 2 de juliol de 1944 - Suhl, 3 d'octubre de 2019) fou un pilot d'enduro alemany, Campió d'Europa en 100 cc el 1971 i dues vegades campió de la RDA. El seu germà gran, Werner Salevsky, fou també Campió d'Europa i de la RDA d'enduro.
Dieter Salevsky va debutar en competicions d'enduro el 1962 i acabà l'any com a subcampió de 175 cc. El 1963 va disputar el campionat de RDA de 250 cc amb una MZ i, abans de començar la temporada següent, va entrar al departament de competició de Simson i va passar a competir en la categoria dels 50 cc. A la primera prova del campionat de la RDA, disputada a Dahlen, Dieter Salevsky va acabar segon per darrere de Siegfried Rauhut. El 1966 va guanyar la Rund um Zschopau en la categoria dels 50 cc. Aquell fou l'any de la seva tercera participació als ISDT i, des d'aleshores fins al 1974, fou inclòs anualment a la selecció de la RDA per al Vas de plata. El 1970, l'equip aconseguí el segon lloc als Sis Dies d'El Escorial, Espanya. Un any després, a l'illa de Man, Salevsky va haver de substituir Klaus Teuchert a l'equip de MZ i va canviar dels 100 als 350 cc.
La primera edició del Campionat d'Europa d'enduro, celebrada el 1967 amb el nom de Copa d'Europa, acabà tercer en la seva categoria. L'any següent, amb el Campionat d'Europa definitivament instaurat, va guanyar la prova de Zschopau i acabà com a Subcampió d'Europa de 75 cc. El 1970 va passar a la categoria de 100 cc i va tornar a guanyar la Rund um Zschopau i, dues setmanes després, la prova puntuable de Txecoslovàquia. El 1971, aconseguí finalment el títol de Campió d'Europa en aquesta cilindrada, amb la Simson. Pel que fa al Campionat de la RDA, el guanyà els anys 1969, 1971 i 1974, any en què es va retirar definitivament de les competicions.

## Referències

* ↑ Fritzsch, Thomas «Motorradheld von 1971 lebt nicht mehr». Zschopauer Zeitung. Freie Presse, 18-10-2019, pàg. 14.

## Bibliografia

* Ottinger, Steffen. «Die Geschichte einer Motorradgeländefahrt». A: Rund um Zschopau (en alemany). Marienberg: Druck- und Verlagsgesellschaft Marienberg, 2004. ISBN 3-931770-49-4.
* Ottinger, Steffen. «Die Geschichte einer Motorradgeländefahrt». A: Rund um Zschopau (en alemany). Chemnitz: HB-Werbung und Verlag GmbH & Co. KG, 2011. ISBN 978-3-00-036705-2.
* Ottinger, Steffen. «Die Geschichte seit 1913». A: Internationale Sechstagefahrt 2012 (en alemany). Chemnitz: HB-Werbung und Verlag GmbH & Co. KG, 2012. ISBN 978-3000395666.
# Vinallop

Vinallop és un nucli de població adscrit al municipi de Tortosa, a la comarca del Baix Ebre i compta amb poc més de 378 habitants entre els seus dos nuclis disseminats.

## Història

Els indicis de poblament a la zona de Vinallop més antics trobats fins ara corresponen a enterraments del neolític al Mas de Xíes (de mitjan V mil·lenni abans de Crist), encara que les restes arqueològiques més conegudes es troben al Pla de les Sitges, conegut des d'antic a causa de la gran quantitat de sitges fetes a la roca per emmagatzemar grans. La cronologia d'aquest lloc sembla correspondre a l'època dels ibers. De l'època romana s'han localitzat alguns enterraments (també a la zona del Pla de les Sitges) i una làpida funerària a la partida de Mianes.
Durant l'època islàmica Vinallop hi va rebre el seu nom (probablement Bin Ayyub) i s'hi han fet troballes de ceràmiques andalusines a diversos llocs.
A partir del moment de la conquesta cristiana del territori de Tortosa (mitjans del segle XII) hi comencem a trobar documents amb el nom de Vinallop (Abinalop) i la informació que donen aquests escrits assenyalen un ús agrari del territori de Vinallop i un poblament molt dispers que no es començarà a concentrar fins a mitjan segle xix amb el projecte de construcció d'una estació de tren a la zona situada al voltant de l'actual placeta de l'església. Malgrat el fracàs d'aquest projecte ferroviari, a partir d'aquest moment es comença a aglutinar un petit nucli urbà al voltant de l'església parroquial, dedicada a la Divina Pastora i construïda pels voltants de l'any 1853. El primer prevere coadjutor fou Josep Valldeperes, nomenat el dia 1 d'agost de l'any 1861. De forma paral·lela, la construcció del Canal de la Dreta de l'Ebre també impulsa un creixement demogràfic a les zones regables d'aquest canal. A principis del segle XX es comença a consolidar un altre petit nucli urbà a la zona alta, dalt la costa de Vinallop, al costat de la carretera de València prop d'una antiga venta de viatgers.
La crisi de l'agricultura tradicional a partir de la dècada dels seixanta del segle XX motivà una clara davallada en el nombre d'habitants, empesos a marxar a viure sobretot al nucli urbà de Tortosa, per millorar la seva situació laboral. Darrerament la construcció de nous habitatges, tant a les zones rurals com al nucli de dalt permeten esperar en un futur proper una recuperació demogràfica del lloc.
L'any 2011 s'ha inaugurat un Complex Ciclista que complementa la instal·lació del Velòdrom de Tortosa.

## Llocs d'interès

Patrimonialment Vinallop conserva restes de les trinxeres que l'exèrcit feixista feu servir per a fustigar l'accés a la ciutat de Tortosa entre 1938 i 1939 així com les troballes arqueològiques ja esmentades.

## Referències

* ↑ «Ajuntament de Tortosa - Vinallop». Arxivat de l'original el 2016-02-03. [Consulta: 29 gener 2016].
* ↑ Vegeu l'article Dertosa
# Milà-Sanremo 1990

La Milà-Sanremo 1990 fou la 81a edició de la Milà-Sanremo. La cursa es disputà el 17 de març de 1990, sent el vencedor final l'italià Gianni Bugno, que s'imposà en solitari per davant de l'alemany Rolf Gölz i el francès Gilles Delion.

## Classificació final

| | Ciclista | Equip | Temps |
| 1 | Gianni Bugno | Chateau d'Ax | 6h 25' 06" |
| 2 | Rolf Gölz | Buckler | + 4" |
| 3 | Gilles Delion | Helvetia-La Suisse | + 23" |
| 4 | Moreno Argentin | Ceràmica Ariostea | + 31" |
| 5 | Maurizio Fondriest | Del Tongo-Rex | m. t. |
| 6 | Jean-Claude Colotti | R.M.O. | m. t. |
| 7 | Jesper Skibby | TVM-Yoko | m. t. |
| 8 | Adriano Baffi | Ceràmica Ariostea | + 1' 02" |
| 9 | Johan Museeuw | Lotto-Super Club | m. t. |
| 10 | William Dazzani | Italbonifica-Navigare | m. t. |

## Enllaços externs

* Web oficial
# Miteler Rebe

Dovber Schneuri (13 de novembre de 1773 - 16 de novembre de 1827) fou un rabí ortodox i el segon Rebe (líder espiritual) del moviment jasídic Jabad-Lubavitx. El rabí Dovber va ser el primer Rebe a instal·lar-se a Lubavitxi, la ciutat que va donar el seu nom a la coneguda dinastia jasídica de Jabad. Dovber Schneuri també és conegut com el Miteler Rebe (“el Rebe Intermedi“ en jiddisch).

## Biografia

El rabí DovBer va néixer a Liozna, a Belarús, el 9 de Kislev de 5534. El seu pare, el rabí Shneur Zalman de Liadi, el primer Rebe de Jabad, el va anomenar com el seu mestre: el rabí DovBer Ben Avraham, el Maguid de Mezritch, deixeble i successor del Baal Xem Tov, el fundador del moviment jasídic. El Rabí DovBer va adoptar el cognom "Schneuri," del seu pare. Finalment, el cognom Schneuri va esdevenir: "Schneerson". En 1788 el Rebe es va casar amb Sheine, la filla del rabí del poble.
A l'edat de 39 anys, va morir el seu pare, quedant el fill a càrrec de gran part del moviment jasídic, ja que una altra part fou liderada per un dels alumnes predilectes del seu pare: el Rabi Aaron HaLevi de Strashelye. El Rabí Dovber va establir una Ieixivà a Lubàvitx, que va atreure a una gran quantitat de joves estudiants. El seu gendre, que més tard va esdevenir el seu successor, Rabi Menachem Mendel, fou el director de la Ieixivà.
En 1815, amb el suport del govern rus, el Rebe va crear unes colònies agrícoles jueves en la regió de Jersón, a Ucraïna, i va recolzar ferventment el treball dels jueus en l'agricultura. El rabí Dovber, va iniciar una campanya perquè els jueus aprenguessin diferents oficis, fins i tot els joves solters que no mostraven aptituds en els estudis. El rebe animava els joves perquè aprenguin un ofici o perquè treballin en el camp. El rebe, recolzava fortament als jueus que vivian en la Terra d'Israel, i els va incentivar al fet que s'assentessin en la ciutat bíblica d'Hebron. Ell mateix va mostrar cert interès per establir-se en aquesta ciutat, un projecte que finalment no es va realitzar.
Igual que el seu pare, el Rebe va ser acusat falsament pels seus enemics d'estar en contra del govern rus, i va ser arrestat sota els càrrecs d'enviar al Sultà 200 rubles, i va ser citat a presentar-se en un judici en la ciutat de Vítsiebsk, finalment a través dels esforços de diversos amics no jueus, el Rebe va aconseguir lliurar-se dels falsos càrrecs, el 10 de Kislev de 5587 (1826 en el calendari gregorià), una data que actualment és un dia de celebració pels jasidim de Jabad. El Rebe va morir el 9 de Kislev (en el dia del seu aniversari) l'any 5588 del calendari hebreu (1827), a l'edat de 54 anys.

## Bibliografia

* Lubavitch Foundation of Great Britain.ISBN 0-8266-0491-9

## Referències

* ↑ www.chabad.org/
* ↑ www.chabad.org/
# Sawgrass

Sawgrass és una concentració de població designada pel cens dels Estats Units a l'estat de Florida. Segons el cens del 2000 tenia 4.942 habitants.

## Demografia

Segons el cens del 2000, Sawgrass tenia 4.942 habitants, 2.445 habitatges, i 1.559 famílies. La densitat de població era de 617,5 habitants/km².
Dels 2.445 habitatges en un 16,7% hi vivien nens de menys de 18 anys, en un 56,6% hi vivien parelles casades, en un 5,7% dones solteres, i en un 36,2% no eren unitats familiars. En el 31,7% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,51.
Per edats la població es repartia de la següent manera: un 14,3% tenia menys de 18 anys, un 3,3% entre 18 i 24, un 20,6% entre 25 i 44, un 34,2% de 45 a 60 i un 27,6% 65 anys o més.
L'edat mediana era de 52 anys. Per cada 100 dones de 18 o més anys hi havia 84,4 homes.
La renda mediana per habitatge era de 80.932 $ i la renda mediana per família de 98.026 $. Els homes tenien una renda mediana de 73.289 $ mentre que les dones 40.933 $. La renda per capita de la població era de 64.798 $. Cap de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sawgrass». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Sawgrass». American Fact Finder. Oficina del Cens dels Estats Units, 12-01-2010.
# Kleinbettingen

Kleinbettingen (en luxemburgués: Klengbetten) és una vila de la comuna de Steinfort del districte de Luxemburg al cantó de Capellen. Està a uns 16 km de distància de la Ciutat de Luxemburg.
L'estació de Kleinbettingen es troba a la línia ferroviària internacional de Luxemburg - Arlon - Brussel·les. La vila es troba travessada d'oest a est pel torrent d'Autelbas, un afluent de l'Eisch.

## Referències

* ↑ «Kleinbettingen». [Consulta: 20 setembre 2015].
# Sclerochloa

Sclerochloa és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Sclerochloa arenaria A. Gray
* Sclerochloa borreri (Bab.) Bab.
* Sclerochloa californica Munro
* Sclerochloa distans (L.) Bab.
* Sclerochloa dura (L.) Beauv.
* Sclerochloa maritimus Lindl.
# Coronat

«Coronat» té aquests significats:
* Coronat (escriptor romà), Coronatus (segle IV o segle V)
* Coronat (moneda), tipus de moneda amb la imatge d'un rei amb corona
* Coronat (motocicleta), marca de motocicletes mallorquina dels anys 1950